# Kildeanalyse med fokus på det funktionelle kildebegreb:

**1) Hvilke historiske spørgsmål kan kilden besvare?**

**2) Hvad skal jeg være opmærksom på når jeg bruger kilden til at besvare mit/mine historiske spørgsmål?**

*For at kunne besvare spørgsmål 2 bliver man nødt til at lave en kildeanalyse.*

Kildetype: Hvilken kildetype er der tale om?

Kontekst: I hvilken historisk sammenhæng er kilden opstået?

Tid: Hvornår er kilden er lavet.

Sted: Hvor er kilden lavet?

Afsender: Hvem har lavet kilden.

Modtager: Hvem er den oprindelige modtager af kilden?

Indhold: Inddel kilden i afsnit og giv hvert afsnit en overskrift.

Tendens: Har afsenderen af kilden nogle bestemte synspunkter som kommer til udtryk i kilden eller har afsenderen af kilden et formål med kilden. Synspunkterne kan være mere eller mindre tydelige i kilden.

**Bemærk:** En kilde med tendens er IKKE det samme som en dårlig kilde. Det afhænger helt af hvilket historisk spørgsmål vi ønsker besvaret.

F.eks.

Adolf Hitlers selvbiografi ”Mein Kampf” fra 1925 er stærkt tendentiøs. Om det er en dårlig kilde afhænger helt af hvilket spørgsmål vi ønsker at kilden skal besvare.

Kilden er fremragende til at besvare nedenstående spørgsmål

*Hvordan opfattede nazisterne i midten af 1920erne jødernes rolle i det tyske samfund?*

Derimod gør den kraftige tendens i kilden at den ikke er ret god til at besvare nedenstående spørgsmål.

*Hvilken rolle spillede jøderne i det tyske samfund i midten af 1920erne?*